Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 706

12. Heterogén egyensúlyok Ismertesse a szilárd anyagok oldásának mechanizmusát! Magyarázza a szolvatáció és a hidratáció fogalmakat! Ismertesse az oldást energetikai szempontból! Magyarázza az oldhatóság fogalmát és befolyásoló tényezőit! Ismertesse az oldás sebességét befolyásoló tényezőket! Értelmezze az oldhatósági szorzatot! Magyarázza a folyadékok kölcsönös oldhatóságát! Értelmezze az oldhatósági görbéket! Végezzen számításokat a különböző anyagok oldhatóságával kapcsolatosan! Ismertesse az oldhatósági szorzat analitikai jelentőségét! Ismertesse a megoszlás jelenségét! Jellemezze és csoportosítsa az extrakciós folyamatokat! Ismertesse az extrakció gyakorlati jelentőségét! Magyarázza a megoszlási hányados fogalmát és a Nernst-féle megoszlási törvényt! Végezzen számításokat az extrakcióra vonatkozóan! Ismertesse az abszorpciót és a Henry- Dalton törvényt! Ismertesse a deszorpció folyamatát!

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes